Michael Bradley (futbolchi)

Michael Sheehan Bradley (1987-yil 31-iyulda New Jersey shtatida tugʻilgan) — amerikalik futbolchi, yarim himoyachi va „Toronto“ futbol klubi sardori. 2010—2014-yilgi jahon chempionatlari ishtirokchisi.

 Karyerasi 
link=//upload.wikimedia.org/wikipedia/commons/thumb/b/be/Michael_Bradley_230515.jpg/250px-Michael_Bradley_230515.jpg|thumb|212x212px| Bredli „Toronto“ safida
Michael Bradley New Jersey shtatining Prinston shahrida tugʻilgan. Uning otasi Bob Bradley 1976—1980-yillarda Prinston universiteti futbol jamoasida oʻynagan va keyinchalik murabbiylik qilgan. U bolaligini Illinoysda otasi bilan oʻtkazgan. Uning otasi keyinchalik „Chicago Fire“ futbol jamoasini boshqargan. 2002-yilgacha Michael Bradley „Chicago Sockers“ oʻsmirlar futbol klubida oʻynagan.

16 yoshida Michael Bradley 2004-yilda MLS bilan shartnoma imzoladi. U „MetroStars“ tomonidan turnirning 36-oʻrindagi futbolchisi deya eʼtirof etilgan.Oʻsha paytda yangi jamoasida uning otasi murabbiylik qilgan. Birinchi mavsumda Michael Bradley jarohati tufayli birorta ham oʻyin oʻtkaza olmagan. Keyingi oʻyinda u 31 ta oʻyin oʻtkazdi, Michael Bradley soʻnggi turda „Chivas“ futbol klubiga qarshi oʻyinda oʻzining yagona golini urdi va jamoasiga pley-offga chiqishga imkon yaratib berdi.

 Milliy terma jamoa safida 
2006-yil 26-mayda Michael Bradley AQSh terma jamoasi safida Venesuelaga qarshi oʻrtoqlik oʻyinida debyut qildi.

2006-yil oxirida Michael Bradleyning otasi Bob terma jamoa bosh murabbiyi lavozimini egalladi. Uning qoʻl ostida kichik Michael Bradley jamoaning asosiy oʻyinchisiga aylandi. 2007-yilda u CONCACAF oltin kubogi uchun milliy terma jamoa roʻyxatiga kiritilgan. Keyingi oyda u yoshlar terma jamoasi tarkibida yoshlar oʻrtasidagi jahon chempionatida ishtirok etdi va u yerda urugvaylik tengdoshlariga qarshi oʻyinda, oʻyinga qoʻshib berilgan qoʻshimcha daqiqalarda gʻalaba toʻpini kiritgan.

2007-yil 17-oktyabrda Shveysariyaga qarshi oʻrtoqlik uchrashuvida Michael Bradley AQSH terma jamoasi safidagi ilk golini urdi. Milliy terma jamoadagi muvaffaqiyatli oʻyinlaridan soʻng, Michael Bradley 2007-yilda yilning „Eng yaxshi yosh sportchisi“ deb topildi.

2010-yilda Michael Bradley Janubiy Afrikada oʻtkaziladigan Jahon chempionatiga AQSh terma jamoasi safida borishi uchun roʻyxatga kiritilgan. 18-iyun kuni guruh bosqichida Sloveniya terma jamoasiga qarshi oʻyinda u gol urib, terma jamoaning durang oʻynashiga yordam berdi. Michael Bradley Angliya, Jazoir va Gana jamoalariga qarshi bahslarda ham qatnashgan.

2014-yilda Michael Bradley terma jamoa tarkibida Braziliyada boʻlib oʻtgan jahon chempionatida ishtirok etgan. Turnirda u Gana, Portugaliya, Germaniya va Belgiya jamoalariga qarshi oʻyinlarda ishtirok etgan.

2015-yilda Michael Bradley CONCACAF oltin kubogida ishtirok etdi. Turnirda u Gaiti, Gonduras, Yamayka, Kuba va ikki marta Panama jamoalariga qarshi oʻyinlarda ishtirok etgan. Panamaliklar va yamaykaliklarga qarshi bahslarda Michael Bradley ikkita gol urdi.

2016-yilning yozida Michael Bradley AQShda boʻlib oʻtgan Amerika kubogida ishtirok etdi. Turnirda u Kolumbiya, Kosta-Rika, Paragvay, Ekvador va Argentina jamoalariga qarshi oʻyinlarda ishtirok etgan.

 Statistikasi 
KlubMamlakatlarMavsumOʻyinGollarMetroStars2004—2005321SC Heerenveen2006—20086718Borussia Mönchengladbach2008—20118111Aston Villa201140Chievo Verona2011—2012361AS Roma2012—2014462Toronto FC2014—202125214

 Terma jamoa uchun gollari 
Milliy terma jamoaMavsumXalqaro kubokXalqaro turnirOltin kubogPlay-off bosqichiJamiOʻyinGolUzatmaOʻyinGolUzatmaOʻyinGolUzatmaOʻyinGolUzatmaOʻyinGolUzatmaAQSh2006100 - - - - - - - - -1002007210 - - -500 - - -7102008500 - - - - - -62011202009200410 - - -51011202010500 - - - - - - - - -9102011701 - - -612 - - -13132012520000 - - -4019212013301 - - - - - -6009012014514 - - - - - - - - -9152015912 - - -72420018362016402 - - - - - -201603Jami48510410183625321131319

 Yutuqlari 

 MLS — 2017
 Kanada chempionati — 2016
 Kanada chempionati — 2017
 Kanada chempionati — 2018
 CONCACAF oltin kubogi — 2007
 CONCACAF oltin kubogi — 2017
 CONCACAF oltin kubogi — 2011
 Konfederatsiyalar kubogi — 2009
 AQShda yilning eng yaxshi futbolchisi — 2015
 2017-yilgi CONCACAF oltin kubogining eng qimmat futbolchisi

 

Turkum:Yashayotgan insonlar
Turkum:Alifbo boʻyicha futbolchilar
Turkum:Amerikalik erkak futbolchilar
Turkum:2008-yilgi yozgi Olimpiya oʻyinlari futbolchilari
Turkum:Angliya Premyer-ligasi futbolchilari